CELEX: 62021TN0462
Language: fi
Date: 2021-08-03 00:00:00
Title: Asia T-462/21: Kanne 3.8.2021 – Portigon v. komissio

13.9.2021   
            
            
               FI
            
            
               Euroopan unionin virallinen lehti
            
            
               C 368/38
            
         
      Kanne 3.8.2021 – Portigon v. komissio
      (Asia T-462/21)
      (2021/C 368/54)
      Oikeudenkäyntikieli: saksa
      
         Asianosaiset
      
      
         Kantaja: Portigon AG (Düsseldorf, Saksa) (edustajat: asianajajat A. Bischke, H.-J. Niemeyer ja F. Grossmann)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaisuudessaan Portigon AG:tä koskevan 20.5.2021 annetun komission päätöksen (C (2021) 3489) (AT.40324 – Euroopan valtionvelkakirjat)
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kuuteen kanneperusteeseen.
      
                  1)
               
               
                  Ensimmäinen kanneperuste: oikeuden tulla kuulluksi loukkaaminen ja perustelujen puutteellisuus
                  
                              —
                           
                           
                              komissio ei ole esittänyt ymmärrettävästi toimintaa, josta kantajaa moititaan, eikä perustellut sitä, ja on näin ollen rikkonut SEUT 296 artiklan 2 kohtaa
                           
                        
                              —
                           
                           
                              komissio ei ole ilmoittanut kantajalle täydentäviä väitteitä pelkän tilannekuvauksen sijasta.
                           
                        
            
                  2)
               
               
                  Toinen kanneperuste: oikeusjärjestyksen yhtenäisyyden periaatteen loukkaaminen
                  
                              —
                           
                           
                              komissio toimii päätöksessään omien vuoden 2011 tukipäätöstensä vastaisesti.
                           
                        
            
                  3)
               
               
                  Kolmas kanneperuste: komission virheellinen harkintavallan käyttämättä jättäminen
                  
                              —
                           
                           
                              Komissio jätti virheellisesti kantajan väitteet huomiotta eikä käyttänyt sillä päätöksen antamisessa selvästi olevaa harkintavaltaa.
                           
                        
            
                  4)
               
               
                  Neljäs kanneperuste: virheellinen oletus kokonaisuutena pidettävästä jatketusta rikkomisesta
                  
                              —
                           
                           
                              komissio olettaa virheellisesti, että on kyse kokonaisuutena pidettävästä jatketusta rikkomisesta, joka on kestänyt vanhentumista myöhempään ajankohtaan.
                           
                        
            
                  5)
               
               
                  Viides kanneperuste: seuraamuksen kohteena olevien toimintatapojen virheellinen arviointi SEUT 101 artiklan nojalla ja perustelujen puuttuminen SEUT 296 artiklan 2 kohdan mukaisesti
                  
                              —
                           
                           
                              komissio arvioi kaiken toiminnan virheellisesti tarkoitukselliseksi kilpailunrajoitukseksi. Komissio ei ole osoittanut väitettyjä tuntuvia vaikutuksia markkinoihin.
                           
                        
                              —
                           
                           
                              komissio katsoo virheellisesti kantajan olevan vastuussa sen aikaisemman työntekijän toiminnasta.
                           
                        
            
                  6.
               
               
                  Kuudes kanneperuste: Vahvistavan päätöksen antaminen virheellisesti asetuksen (EY) N:o 1/2003 (1) 7 artiklan 1 kohdan mukaisesti
                  
                              —
                           
                           
                              päätöksellä rikotaan asetuksen (EY) N:o 1/2003 7 artiklan 1 kohtaa, koska komissiolla ei ollut oikeutettua etua antaa kantajalle vastaista päätöstään.
                           
                        
            
         (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL 2003, L 1, s. 1).